|  |  |
| --- | --- |
| **3.1.2** | **KAZALO VSEBINE NAČRTA** |

|  |  |  |
| --- | --- | --- |
| **3.1.1**  **3.1.2**  **3.1.3**  **3.1.3.1**  **3.1.3.2**  **3.1.3.3**  **3.1.4**  **3.1.4.1**  **3.1.4.2**  **3.1.4.3**  **3.1.4.4**  **3.1.4.5**  **3.1.4.6**  **3.1.4.7**  **3.1.4.8**  **3.1.4.9**  **3.1.4.10** | ***S.1***  ***S.3.2***  ***T.***  ***T.1***  ***T.2***  ***T.3***  ***G.101***  ***G.101***  ***G.102***  ***G.103***  ***G.104***  ***P.104***  ***G.105***  ***G.142***  ***G.132***  ***G.131.1***  ***G.131.2*** | ***NASLOVNA STRAN NAČRTA***  ***KAZALO VSEBINE NAČRTA***  ***TEHNIČNO POROČILO***  ***Tehnični opis***  ***Projektantski predračun***  ***Popis del***  ***RISBE***  ***Pregledna situacija***  ***Gradbena situacija***  ***Situacija komunalnih vodov***  ***Katastrska situacija***  ***Razdelilnik za parcelacijo - tabela***  ***Katastrska situacija na dofu***  ***Vzdolžni prerez***  ***Karakteristični prečni prerez***  ***Prečni prerezi P1 – P6***  ***Prečni prerezi P7 – P13*** |

|  |  |
| --- | --- |
| **3.1.3** | **TEHNIČNO POROČILO** |

|  |  |
| --- | --- |
| **3.1.3.1** | **Tehnični opis** |

**k projektu izvedbeni načrt za**

**modernizacijo JP 605093 –Sp. Ščavnica – domačija Zadravec**

**številka projekta: 095-2018-JP605093**

# SPLOŠNO

## 1.1 Obstoječe stanje

Predmet obdelave je izvedbeni načrt za Modernizacijo javne poti JP 605093 Spodnja Ščavnica-domačija Zadravec. Gre za javno občinsko cesto kategorizirano kot javno pot, mejo obdelave predstavlja odsek v dolžini 230 m, ki je predviden za modernizacijo.

Cestni odsek je v makadamski izvedbi. Debelina tamponske podlage je med 20 in 30 cm.

Obstoječa širina je cca 2,50 m. Odvodnjavanje je delno rešeno s plitvimi zemeljskimi jarki, ki se razpršeno zlivajo na teren.

Vzdolž trase potekajo obstoječi komunalni vodi (vodovod, telekomunikcijsko omrežje in NN elektro omrežje), katerih potek je razviden iz grafičnih prilog.

TEHNIČNI PODATKI

## 2.1 Vrsta in pomen ceste

Glede na kategorizacijo cest je cesta kategorizirana kot javna pot z varovalnim pasom širine 5,0 m.

## 2.2 Trasirni elementi

Trasa se v horizontalnem in vertikalnem smislu prilagaja obstoječi trasi.

## Horizontalni elementi

Horizontalni elementi trase so prilagojeni obstoječim elementom.

Celotna trasa osi je sestavljena iz prem, prehodnic in krožnih lokov.

Zaradi prilagajanja obstoječi trasi uporabljeni horizontalni elementi odstopajo od predpisanih.

Uporabljeni horizontalni elementi:

|  |  |  |  |
| --- | --- | --- | --- |
|  | Element | Začetek | Konec |
| 1. | Radij (desno); R=47,57 m | Km 0+000,0 | Km 0+026,22 |
| 2. | Prema | Km 0+026,22 | Km 0+076,73 |
| 3. | Prehodnica; A =68,24 m | Km 0+076,73 | Km 0+103,86 |
| 4. | Radij(levo) ; R=171,67 m | Km 0+103,86 | Km0+105,77 |
| 4. | Prehodnica; A =50,20 m | Km0+105,77 | Km 0+120,45 |
| 5. | Prema | Km 0+120,45 | Km 0+175,26 |
| 6. | Radij(desno) ; R=105,57 m | Km 0+175,26 | Km 0+193,78 |
| 7. | Radij(desno) ; R=190,00 m | Km 0+193,78 | Km 0+231,74 |
| 8. | Radij (desno); R =19,79 m | Km 0+231,74 | Km 0+241,22 |

## Vertikalni elementi

Vertikalni elementi se prilagajajo obstoječi niveleti.

Na obravnavanem odseku so bili uporabljeni naslednji vertikalni elementi:

* Minimalni naklon 8,41 %
* Maksimalni naklon 18,00 %
* Minimalni Rvkk 200 m
* Maksimalni Rvkk 1000 m
* Minimalni Rvkv 100 m
* Maksimalni Rvkv 800m

## Karakteristični prerez

*Karakteristični prečni prerez:*

* Vozni pas 1 x 3,00 m = 3,00 m
* Mulda ( levo) 1 x 0,50 m = 0,50 m
* Bankina (levo) 1 x 0,50 m = 0,50 m
* Berma (desno) 1 x 0,50 m = 0,50 m

- SKUPAJ 4,50 m

# KONSTRUKCIJSKI ELEMENTI

## 3.1 Preddela

Od preddel je predvidena zakoličba trase, postavitev prečnih profilov osi ceste, posek grmovja ( čiščenje terena) in odstranitev ograje iz pletene mreže z vmesnimi stebri.

## 3.2 Rušitve

Rušitve objektov niso predvidene.

## 3.3 Zemeljska dela

Zemeljska dela zajemajo izkop obstoječega tampona, ki se ga deponira na gradbiščni deponij za kasnejšo ponovno vgradnjo v posteljico, ob predpostavki, da je le ta čist, brez primesi in zmrzlinsko odporen.

Nato se izvede široki izkop do planuma temeljnih tal. Na planum temeljnih tal se je položi ločilni geotekstil. Na geotekstil se je vgradila posteljica v debelini 45 cm iz tamponskega drobljenca TD125 in deponiranega tamponskega drobljenca.

## 3.4 Zgornji ustroj

Prometna obremenitev je predvidena za lahki promet.

Ker nimamo na razpolago podatkov o geološko geomehanskih karakteristikah temeljnih tal, zgornji ustroj ni bil posebej dimenzioniran, ampak je bil povzet iz podobnih projektov in določen na podlagi izkušenj.

Zgrajen je bil zgornji ustroj v naslednjem sestavu:

|  |  |  |
| --- | --- | --- |
| **Debelina [cm]** | **Oznaka** | **Opomba** |
| 7 cm | AC 16 surf B70/100, A4 | Obrabno nosilna plast |
| 20 cm | TD 32 | Tamponski drobljenec |
| 45cm | TD 125 | Tamponski drobljenec (posteljica) |
|  |  | Geotekstil (13,5 kN/m oz. 300g/m2) |
| 72cm |  | Minimalna skupna debelina konstrukcije |

Izvajalec je moral dosegati zahtevano kvaliteto proizvedenih in vgrajenih materialov ter izpolnjevati zahtevane pogoje delovnih in tehnoloških postopkov, predpisane z zadevnimi standardi in TSC za voziščne konstrukcije. Pri tem je bilo potrebno za nosilne plasti dosegati kriterije kvalitete za prometno obremenitev, kot je določena.

## 3.5 Odvodnjavanje

Odvodnjavanje je v splošnem zagotovljeno s prečnimi in vzdolžnimi skloni, ki zagotavljajo, da voda čim hitreje odteče na rob vozišča. Ob levi strani vozišča je po celotni dolžini trase predvidena izgradnja asfaltne mulde, preko katere se voda preko izpustov razpršeno odvodnjava na teren. Na iztokih iz muld je predvideno zavarovanje z tlakom iz lomljenca v cementnem betonu v obsegu 0,75 m2 / iztok, da se prepreči izpiranje brežine.

## 3.6 Križišča in priključki

Na celotni dolžini trase so individualni priključki, ki se obdelajo v tamponski izvedbi, kot je razvidno iz situacije.

## 

## 3.7 Prometna oprema in signalizacija

Na obravnavanem odseku ni predvidene vertikalne signalizacije.

Vsa izvedena vertikalna in horizontalna prometna oprema je razvidna iz izdelane situacije in popisa prometne opreme (v prilogi) in je skladna s Pravilnikom o prometni signalizaciji in prometni opremi na cestah (Ur.l.RS, št. 99/2015).

*Vertikalna signalizacija:*

Vertikalna signalizacija je skladna s Pravilnikom o prometni signalizaciji in prometni opremi na cestah (Ur.l.RS, št.99 /2015).

Temelji za znake so izvedeni iz cementnega betona C 20/25 in uporabo cementnih cevi dolžine 1,0 m iz cevi fi 30 cm.

Spodnji rob postavitve prometnih znakov je glede na prisotnost pešcev in kolesarjev na višini 2.25m, izven naselij in na mestih kjer ni površin za pešce in kolesarje pa na višini 1,50m od višine roba asfalta ter do spodnjega roba prometnega znaka.

Lokacije prometnih znakov so prikazane v situaciji prometne ureditve.

*Horizontalna signalizacija:*

Horizontalna signalizacija posreduje udeležencem v cestnem prometu kompletne informacije in zahteve za pravilno vožnjo in ukrepanje. Tvorijo jo vse barvane označbe na vozišču.

Na obravnavanem odseku ni predvidene horizontalne signalizacije.

*Varnostna ograja:*

Na obravnavanem odseku ni predvidenih varnostnih ograj.

## 3.8 Brežine

Nasipne in vkopne brežine cest in priključkov se izvedejo v nagibu 1:1.5 in se takoj po izgradnji humusirajo in zatravijo.

## 3.9 Komunalni vodi

Na obravnavanem območju potekajo naslednji komunalni vodi:

* Vodovod
* Telekomunikacijski vodi
* Elektro NN omrežje

# OPIS PROJEKTNIH REŠITEV

## 4.1 Posegi na zemljišče

Poleg gradnje na parceli obstoječe ceste je predviden tudi poseg na tuje parcele (izven obstoječega cestnega sveta). V tabeli, ki je sestavni del tega načrta, so navedeni posegi na parcele izven obstoječe ceste. Za odkup so upoštevani posegi zaradi gradnje ceste vključno z brežinami in obcestnimi jarki. Posegi zaradi vgradnje komunalnih vodov (vključno s cevnimi prepusti) niso upoštevani. Smatramo namreč, da se bodo površine na območju vgrajevanja komunalnih vodov po končanih delih povrnile v prvotno stanje in odkup ne bo potreben, ampak bodo zadostovale služnostne pogodbe.

## Varovana območja

Skladno z prostorskimi dokumenti se na območju nameravane gradnje ne nahajajo varovana območja ali območja, ki bi imela poseben status.

Kljub temu je pri gradnji potrebno upoštevati določila 26. členom Zakona o varstvu kulturne dediščine, ki predpisuje obvezujoč splošni arheološki varstveni režim ter določila 80. in 55. člena tega zakona, ki predvidevajo izvedbo predhodnih arheoloških raziskav pred pričetkom gradnje oziroma zagotovitev strokovnega nadzora med gradnjo, če predhodne arheološke raziskave niso bile opravljene.

## Čas za gradnjo

Ocenjujemo da bo izvedba gradbenih del na glede na izbor variante trajala 30 dni.

## 

## 5. ZAKLJUČEK

Vsa dela morajo biti izvedena v skladu s to dokumentacijo, tehnično pravilno ter v skladu s predpisi in standardi. Morebitna odstopanja od projekta se morajo reševati v dogovoru z geomehanikom, projektantom in nadzornim organom investitorja.

Topolšica, april 2018 Sestavil:

Iztok Černoša, univ.dipl.ing.grad.

G - 3454